ફેડરલ બેન્કના એક્ઝિક્યુટિવ ડિરેક્ટર અને CFO આશુતોષ ખજૂરિયાએ જણાવ્યું હતું કે, “રૂપિયામાં નોંધપાત્ર ઘટાડાને કારણે લોકોને વ્યાજદરમાં વધુ વૃદ્ધિની આશા છે. રેટમાં વૃદ્ધિને કારણે વિદેશી રોકાણકારો ડેટ ઇન્સ્ટ્રુમેન્ટ્સમાં આકર્ષાશે. તેને લીધે દેશમાં વિદેશી રોકાણપ્રવાહ આવશે.” ફોરેક્સ રિઝર્વ, GDP અને રાજકોષીય ખાધ જેવી બાબતોમાં ભારતના અર્થતંત્રની તુર્કી અને આર્જેન્ટિના સાથે તુલના કરી શકાય તેમ નથી. તુર્કી અને આર્જેન્ટિનાના ચલણમાં ઘટાડાને લીધે ત્યાંની મધ્યસ્થ બેન્કે ગભરાટમાં પગલાં લીધાં છે.